b'\n_START_ARTICLE_\nC. J. Wilson\n_START_SECTION_\nTexas Rangers\n_START_PARAGRAPH_\nWilson pelasi nuorena Santa Ana Junior Collegen baseballjoukkueessa, ja h\xc3\xa4net valittiin vuoden 2000 parhaaksi pelaajaksi. Texas Rangersin kykyjenmets\xc3\xa4st\xc3\xa4j\xc3\xa4 Tim Fortugno kiinnitti huomiota Wilsoniin, ja kutsui t\xc3\xa4m\xc3\xa4n pelaamaan Pulaski Rangersiin, joka pelasi alimpaan aloittelijaliigaan kuuluvassa Appalachian Leaguessa. Wilson kuitenkin nousi jo viiden viikon kuluttua ylemm\xc3\xa4ll\xc3\xa4 tasolla pelaavaan Savannah Sand Gnatsiin._NEWLINE_Vuonna 2002 Wilson nousi j\xc3\xa4lleen ylemm\xc3\xa4ss\xc3\xa4 High-A -tasolla pelanneeseen Charlotte Rangersiin, ja edelleen AA-tasolla pelanneeseen Tulsa Drillersiin. Seuraavana vuonna Wilson pelasi AA-tason Frisco RoughRidersissa, mutta joutui keskeytt\xc3\xa4m\xc3\xa4\xc3\xa4n kauden leikkauksen takia. Wilsonin kuntoutuminen esti my\xc3\xb6s vuoden 2004 peleihin osallistumisen._NEWLINE_Wilson palasi kent\xc3\xa4lle vuoden 2005 kaudelle 18 kuukauden tauon j\xc3\xa4lkeen. Kauden aikana nostettiin ensimm\xc3\xa4ist\xc3\xa4 kertaa Major Leagueen Texas Rangersin riveihin. Loppukauden aikana Wilson pelasi yhteens\xc3\xa4 24 peli\xc3\xa4 yhdell\xc3\xa4 voitolla, seitsem\xc3\xa4ll\xc3\xa4 tappiolla ja 6,94 ERA:lla.'